Terres de l’Ebre: cap a un futur de noves oportunitats - Setmanari l'Ebre\nHomeOpinióFirmes setmanarilebre.catTerres de l’Ebre: cap a un futur de noves oportunitats\nTerres de l’Ebre: cap a un futur de noves oportunitats\nFeia setmanes que volia escriure aquest article però circumstàncies personals i familiars m’ho han impedit. Ara, quan em proposo a escriure’l, el tema del qual us volia parlar no ha fet més que guanyar més protagonisme. És de fet, de rabiosa actualitat constant. M’explico. Fa dècades, i moltes, que a les Terres de l’Ebre tenim consciència d’un cert endarreriment pel que fa a la inversió en infraestructures, en l’aposta per polítiques econòmiques actives, per la generació d’oportunitats laborals i de mercat de treball… i és cert, i contrastable. Especialment en les darreres dècades hem vist com fins i tot una de les coses més idiosincràtiques d’aquest territori com és el riu, i conseqüentment tot allò que s’interconnecta, era objecte d’atac frontal amb el malson del PHN. Han continuat també en aquetes darreres dècades projecte d’abocadors, de plantes gasistes… i d’algunes altres actuacions que no han fet més que continuar dibuixant un panorama difícil, on les úniques instal·lacions que arribaven eren justament les que no volia ningú.\nAquest darrer any, l’incendi de la Ribera d’Ebre, i uns aiguats al sud del territori posaven novament en relleu un present difícil al nostre territori. Aquest darrer mes, el temporal Glòria obria la ferida en canal a la zona més deltaica i litoral. Tot plegat, per tant, des de dècades ençà, i molt particularment aquests darrers temps, dibuixen una situació de present molt complicada a les Terres de l’Ebre, i una situació de futur desdibuixada. Això ha generat, quan no arrelat, un sentiment de pessimisme, de negativitat, a vegades fins i tot desaforat, que no hauria de ser victimista però que es lògic que aflori amb ràbia i contundència.\nPer acabar d’adobar-ho, aquesta setmana l’Institut d’Estadística de Catalunya ha publicat les projeccions de població municipal del conjunt del país entre el 2018 i el 2033. Un estudi que ha vingut només a posar base estadística de quelcom que ja sabíem, i del qual hem parlat en molts articles anteriors: Catalunya no és aliena al problema del despoblament rural, i per això, urgeix més que mai la definició del model territorial de la Catalunya del segle XXI. Ara bé, i com hem dit manta vegades, passant de la teoria a la concreció pràctica. D’aquestes projeccions de població, les comarques de l’Ebre, i molt en particular algun dels seus municipis, tenen creixements entre negatius i insuficients en el marc d’un equilibri demogràfic harmònic.\nDavant de tot això, davant de tot aquest passat, davant d’aquest difícil present, i sobretot davant d’aquest incert futur, només hi ha una única solució, creure en el futur d’aquest territori i en totes les seves oportunitats ben reals, tot actuant amb una sola veu territorial: la de la unanimitat de tots els agents.\nAquests darrers anys la consciència ebrenca, l’orgull de ser d’aquí, s’ha afermat més que mai. Aquell orgull que es manifestava a Tortosa, Barcelona o Brussel·les ha de ser la llavor del present que hem de transformar i del futur que hem de dibuixar. Si observem bé les zones de Catalunya que experimentaran major creixement, veiem que hi ha dos factors determinants: l’eixamplament de la zona metropolitana i la línia mediterrània. Costa d’entendre que l’únic lloc d’aquesta línia mediterrània on el creixement és entre insignificant i moderat sigui a les Terres de l’Ebre. És a dir, es donen les circumstàncies territorials i geogràfiques perquè el nostre sigui també una terra plena d’oportunitats, i la centralitat com a zona de pas -i de parada- de tot tipus d’infraestructures ha de ser una oportunitat a treballar d’entre les qüestions primeres, perquè la nostra no és una terra a un racó del mapa o al mig de les muntanyes. Com ho ha de ser també la riquesa ambiental, la qualitat de vida, i la molta superfície pendent de poder-se desenvolupar des d’una perspectiva econòmica, industrial i comercial. Per tant, tenim els actius, i hem demostrat que fins i tot en tenim la consciència desperta, i no podem caure en el pessimisme, ans al contrari. El que hem de fer és exigir un pacte territorial, econòmic i social que garanteixi i viabilitzi el futur del nostre territori i la creació d’oportunitats, amb una connectivitat a les grans zones demogràfiques de Catalunya pròpies del segle XXI, i amb una única veu, en termes territorials, socials, però també, institucionals.\nAixí, i per començar, i mentre dissortadament la Llei de governs locals de Catalunya, que ha de viabilitzar l’anhelada Vegueria de les Terres de l’Ebre, i l’organització territorial del país, motor de bona part d’això que estem parlant, roman a un calaix, caldrà que singularment ens dotem d’eines institucionals i de govern que ens apropin a tots aquests objectius, i que amb la veu del territori alta i clara, i unida, ens portin progressivament cap a un futur territorial compartit i merescut. Cap a un futur ple d’oportunitats per al territori, i sobretot, per a la seua gent.\nArticle anteriorEl complex esportiu WIN Tortosa acull a partir de dissabte tres competicions de natació i el primer torneig de pàdel\nArticle següentLa Cursa de la Terra de Garnatxes de Gandesa recorrerà part de la Terra Alta


Participa al mercat de cinema d'autor!\nRotterdam Lab és el laboratori de formació per a nous productors que propicia la trobada entre joves productors i professionals internacionals. El programa consisteix en consells individuals d'experts, moltes oportunitats de networking, panells i presentacions moderades per delegats internacionals d'indústria. Gràcies a l'acord de Catalan Films & TV, l'organització selecciona 2 productors catalans que podran participar d'aquesta trobada de formació. Aquest any l'esdeveniment és totalment online i tindrà lloc de dilluns 25 de gener al 5 de febrer (el cap de setmana del 30-31 de gener no hi haurà activitats).\nTermini de presentació de sol·licituds: abans del dimecres 25 de novembre al mail mmedir@gencat.cat\nA principis de desembre es comunicaran els 2 productors escollits.


AJUDES PRÀCTIQUES EXTERNES CURRICULARS EN L'ESTRANGER 17-18. LLISTAT PROVISIONAL DE SOL·LICITUDS ADMESES I DENEGADES (BLOC A). Facultat de Filosofia i Lletres Oficina de pràctiques\nAJUDES PRÀCTIQUES EXTER..ES I DENEGADES (BLOC A)\nAJUDES PRÀCTIQUES EXTERNES CURRICULARS EN L'ESTRANGER 17-18. LLISTAT PROVISIONAL DE SOL·LICITUDS ADMESES I DENEGADES (BLOC A)\nResolució de 12 de juliol de 2018 de la Facultat de Filosofia i Lletres de la convocatòria d'ajudes per a estudiants de la Facultat que realitzen pràctiques externes curriculars en l'estranger durant el curs 2017/18, per la qual:\nPRIMER: Publicar el llistat provisional de sol·licituds admeses i denegades (BLOC A).\nSEGUNDO: fins al 26 de juliol, inclòs, els/les sol·licitants podran presentar al·legacions contra aquesta resolució. Totes aquestes al·legacions es formularan per escrit seguint algun d'aquests procediments:\nAlacant, 12 de juliol de 2018


Una exposició repassa els 200 anys d’història de la festa major de Gràcia | Cultura Popular\n26/07/2017 a les 12:19h\nDijous a les 20.00 s’inaugura a l’envelat dels Jardinets de Gràcia l’exposició L’art de guarnir el carrer. La construcció col·lectiva i imaginativa de l’efímer a càrrec del periodista i historiador Josep Maria Contel. La mostra, que fa un repàs als 200 anys d’història de la festa major de Gràcia, la formen un seguit de fotografies antigues que expliquen les diferents tècniques de guarnits, el món dels festers i els seus valors.\nTambé es fa un repàs molt complet que permet veure com ha anat evolucionant la festa al llarg dels anys. Aquesta exposició vol aprofitar l’ocasió per reflexionar al voltant del fet festiu gracienc, una de les festes més populars de Catalunya però paradoxalment, una de les menys estudiades del país. Per això la comissaria Josep Maria Contel, president del Taller d’Història de Gràcia i patró de la Fundació de la Festa Major de Gràcia.\nLa inauguració comptarà amb una actuació dels Ministrers de Gràcia i una visita guiada pels diferents itineraris que presenta l’exposició de la mà de Contel. La mostra es podrà veure fins a l’últim dia de la festa major de Gràcia, el 21 d’agost.


ACN Barcelona 27-12-2019 16:32 Lectures 4478\nOrganitzadors de Creu Roja Manresa a la botiga de joguines. Imatge del 3 de gener del 2019. ACN\nA deu dies de tancar la campanya #ElsSeusDretsEnJoc, Creu Roja Joventut ha fet una crida a la col·laboració per aconseguir que assolir l'objectiu de repartir més de 70.000 joguines entre 25.000 infants en situació de vulnerabilitat. L'entitat ha recordat que els manca el 20% de l'objectiu i que sobretot, calen joguines per a infants d'entre deu i catorze anys, i recomana donar joguines educatives com ara llibres, jocs de taula interactius i material esportiu, i demana evitar joguines bèl·liques i sexistes a favor de les que siguin sostenibles i fomentin el joc cooperatiu. També demana que siguin joguines noves per garantir el dret de qualsevol infant a estrenar-les, sigui quina sigui la situació econòmica de les seves famílies.\nL'ONG ha habilitat més de cinquanta punts de recollida i múltiples activitats per sensibilitzar sobre el drets dels infants al joc. També ha organitzat diverses activitats i iniciatives com ara el concert d'aquest divendres a la sala Luz de Gas de Barcelona al qual s'hi pot accedir amb una joguina nova sense embolicar.


Daniel Fontet, S.A. | Xarxa Ebre Biosfera\nDaniel Fontet, S.A.\nDaniel Fontet S.A som una empresa amb més de 40 anys d'experiència venent fruita i verdura a l'engròs, sobretot treballant per a cadenes de distribució espanyoles. Una aventura que va començar l'any 1974 Daniel Fontet Matamoros, seguint una incessant evolució fins a convertir-se en un referent per a la comercialització, tant a nivell de mercat domèstic com de mercat europeu.\nEl nostre nucli de negoci són els cítrics, ja que treballem en una zona privilegiada, sobretot per a les mandarines, a la zona sud de Catalunya/nord de València, encara que també tenim gran experiència en la manipulació i venda d'altres articles, com a síndries, melons o pebrots.\nMalgrat l'augment del volum de negoci, la nostra empresa s'ha basat sempre en el valor afegit que dóna l'experiència i el gust pel treball ben fet, prioritzant la qualitat i la vocació de servei al client.\nLa producció i la comercialització de fruits cítrics, verdures i hortalisses en fresc per l'empresa Daniel Fontet S.A. es remunta a 1.974. Des de llavors, la contínua presència dels seus fruits als mercats nacionals i europeus, permeten disposar d'una llarga experiència en aquests productes.\nÉs per això que, a més d'investigar contínuament en la millora de presentació del fruit i optimització de la planta de producció, s'ha tingut com a objectiu principal l'assegurament de la qualitat del producte que subministrem als nostres clients.


FEDA adjudica a Siemens la creació de la plataforma de mobilitat – Ràdio Valira\nFEDA adjudica a Siemens la creació de la plataforma de mobilitat\nPublicat per Ràdio Valira el 15 d'abril de 2019\nForces Elèctriques d’Andorra ha adjudicat a Siemens Mobility la creació de la plataforma de mobilitat intermodal que ha de permetre una millor gestió de la mobilitat i oferir informació en temps real als usuaris. Siemens Mobility serà l’encarregada d’integrar la informació de les diferents modalitats de mobilitat en una aplicació fàcil de fer servir. Igualment, l’empresa Electromaps implantarà una eina de gestió per als carregadors públics de vehicles elèctrics i l’empresa MyBus GmbH incorporarà les gestions i dades de les línies d’autobús.\nLa creació de la plataforma té com a objectiu impulsar un nou model de mobilitat més baix en carboni i que fomenti el transport públic i multimodal. Així, en el marc del conveni signat entre el Govern i els set comuns, es va encarregar a FEDA la implementació d’aquesta eina, que es va licitar en concurs públic internacional el mes de juny. La nova plataforma permetrà als viatgers obtenir informació en temps real i el pagament unificat en les diferents modalitats de transport: línies de transport públic, aparcaments públics i privats, sistema públic de bicicleta elèctrica compartida i carregadors de vehicles elèctrics de la via pública i privats. A més, oferirà als usuaris la possibilitat de dissenyar els seus trajectes combinant diferents opcions de mobilitat i la solució incorporarà la identificació d’accés des d’una única aplicació.\nLa nova eina també facilitarà la gestió als prestadors de serveis perquè puguin millorar la qualitat del servei que ofereixen, i permetrà a les administracions accedir a les dades necessàries per fer un seguiment de la qualitat del servei prestat. El desenvolupament de l’eina ja està en marxa i es basa en una plataforma de mobilitat de Siemens ja existent que s’ha implementat en altres llocs d’Europa. Aquesta s’adaptarà a Andorra per garantir que les funcionalitats i necessitats del país estiguin incorporades per oferir la millor experiència possible als viatgers. Per part de l’equip de FEDA, es coordinarà l’adaptació de l’aplicació a les necessitats del projecte i la integració dels tres lots adjudicats.\nLa mobilitat elèctrica i la integració de les dades dels aparcaments públics començaran a funcionar en la primera fase, gràcies a l’acord amb els diferents comuns, que s’aniran afegint de manera progressiva. La planificació dels viatges i el pagament amb mòbil dels viatges en autobús, tal com va preveure el Govern en el concurs per a les línies de transport públic, formaran part de la plataforma quan entri en funcionament el nou servei.\nAquest projecte s’emmarca en l’objectiu de FEDA d’impulsar un desenvolupament energètic sostenible. I amb la creació de FEDA Solucions, que té per missió impulsar projectes d’estalvi, eficiència i sostenibilitat, serà aquesta filial la que assumirà el projecte de Plataforma multimodal de mobilitat.\nLa garrafal errada d’un porter a la MLS nord-americana


Vila-seca » Actualitat » Notícies » Turisme\nL'Aliança Turística renova el seu conveni de col·laboració\nDeu anys després de la primera signatura al 2006, els Regidors de Turisme dels Ajuntaments de Cambrils, Salou i Vila-seca i la Regidora de Projecció de Ciutat de Reus, han tornat a formalitzar un acord estratègic únic a nivell turístic, que constata la voluntat de seguir treballar conjuntament ... Llegiu més\nEl sector turístic de Costa Daurada es reuneix a Vila-seca per a cursar un taller sobre reputació on-line\nUna trentena de professionals del sector turístic d'empreses i institucions dels àmbits dels càmpings, hotels, apartaments i cellers, entre d'altres, participen aquesta setmana a Vila-seca en el taller formatiu 'El monitoratge de la reputació on-line', organitzat pel Laboratori d'Innovació i In... Llegiu més\nFormació, Sala de premsa, Turisme\nTrobada de regidors de Turisme de Cambrils, Reus, Salou i Vila-seca, al Gaudí Centre Reus\nLa trobada, en la que també hi han participat els gerents de l'agència Reus Promoció i dels patronats de turisme dels altres tres municipis, ha tingut com a objectiu renovar pels propers quatre anys la voluntat de col·laborar en la promoció turística conjunta dels... Llegiu més\nProp de 15.000 persones han visitat l'exposició "L'Àrtic es trenca"\nGairebé 15.000 persones han visitat la mostra L'Àrtic es trenca que ha estat ubicada al parc del Pinar de Perruquet de la Pineda des del passat 25 de juny, fins el passat dissabte. Del total de visitants, 14.108 han estat públic en general i 274 han estat visites programades en grup Llegiu més\nCultura, La Pineda, Medi ambient, Oci, Sala de premsa, Turisme\nA l'agost, tornen les visites a l'espai natural de la Sèquia Major\nCom cada any, durant el mes d'agost s'inicien les visites a l'espai natural de la Sèquia Major. La visita, apta per a totes les edats, comprèn un recorregut d'uns dos quilòmetres que es recorren aproximadament en dues hores, durant les quals s'explica la història de l'indret i els seus valors n... Llegiu més\nMedi ambient, Oci, Sala de premsa, Turisme\nVila-seca comença aquest divendres la Festa Major d'Estiu\nOrganitzat pel Patronat Municipal de Turisme de Vila-seca, aquest divendres s'enceten els actes de la Festa Major d'Estiu que aplegarà diversos actes fins al diumenge 3 d'agost. Durant la primera setmana, els actes es concentraran a la Pineda, en honor a la festivitat de Sant Jaume.\nLa... Llegiu més\nFestes, La Pineda, Oci, Sala de premsa, Turisme\nL'acte, protagonitzat pels representants dels col·lectius i empreses que tenen cura de la seguretat... Llegiu més\nMés de 5.000 persones ja han visitat ja a la Pineda l'exposició "L'Àrtic es trenca"\nLa mostra L'Àrtic es trenca, ubicada al parc del Pinar de Perruquet de la Pineda des del passat 25 de juny, ha rebut ja la visita de més de 5.000 persones.\nL'objectiu de l'exposició de l'Obra Social "la Caixa" L'Àrtic es trenca és mostrar la singularitat dels ecosiste... Llegiu més


(S'ha redirigit des de: Kshatriya)\nHistòricament, el varna kxatriya constituïa una aristocràcia, tot i que els seus components no eren tots necessàriament poderosos. En general pertanyien a aquest grup els reis, prínceps i soldats, i es considerava que el seu deure (dharma) era d'adquirir el coneixement de les armes a més de conrear les aptituds per al comandament i el bon govern. Per exemple tots els homes kxatriya havien d'estudiar, entre altres 13 matèries d'aprenentatge, la ciència d'armament (dhanurveda). Així, si tant els membres de la cort reial i de l'exèrcit provenien de forma natural d'aquesta casta, d'altres kxatriyes s'especialitzaven en l'administració o fins i tot exercien un art o ofici en lloc de guanyar-se la vida com a guerrers professionals. Aquests, però, conservaven els privilegis concedits a la seva casta, com ara certes formes especials de matrimoni: per exemple aquella en què l'home "segresta" la núvia per a fer-ne la seva dona, o una altra que consistia a fer un torneig per guanyar la núvia i on l'esdeveniment principal era un concurs de tir amb arc (segons la llegenda, Arjuna, Rama i Siddhartha Gautama van guanyar les seves consorts en aquest tipus de torneig).\nObtingut de «https://ca.wikipedia.org/w/index.php?title=Kxatriyes&oldid=23638681»\nDarrera modificació: 24 maig 2020 a les 16:22


El Quadis-CNM cau a casa i s'acomiada de la lliga (4-5) - CN MATARÓ : Junts Fem El Centre\nEl Quadis-CNM cau a casa i s'acomiada de la lliga (4-5)\nSegona derrota del Quadis-CNM en el segon partit de quarts de final de play-off al títol de lliga i queda eliminat pel CN.Barcelona tal i com ja va passar la temporada passada. El partit ha seguit el guió dels darrers enfrontaments, les defenses imposant-se als atacs, amb dos grans porters a cada porteria i al primer quart només en German, ha vist barraca (1-0) pel Quadis-CNM. Els d'en Beto han aguantat molt bé els embats de l'equip rival, on el seu poderós joc interior s'ha vist anul·lat per la gran defensa amb ajudes i un gran Mario Lloret que ens continuaven mantenint a dalt a mig partit (2-1). Però encara havia de venir el millor dels nostres, gran joc i dos gols (Edu i Corba) ens posaven (4-1) i el CNB tocat. Però els visitants han reaccionat, el Quadis ha perdut connexió ofensiva i el marcador s'ha reduït a la mínima (4-3). I a partir d'aleshores el Quadis ha perdut el punt de mira, els visitants han pujat l'agressivitat defensiva fins al límit i amb dos gols finals s'han endut el partit i l'eliminatòria\nQUADIS CN MATARÓ: Mario Lloret (11 aturades), Ramiro Veich, Pitu Puig, Marc Corbalán (1), Víctor Fernàndez (1), Edu Mínguez (1), Lluc Bertran, Raül Loste, Àlex Codina, Pol Barbena, Albert Merino, Germán Yáñez (1 de p.), Xavier Casabella\nPARCIALS; 1-0 // 1-1 // 2-2 // 0-2 __ 4-5


Els nens reconquereixen la Barcelona turística | Catalunya | EL PAÍS Catalunya\nActivitats infantils organitzades pels veïns, dijous al barri Gòtic de Barcelona. Massimiliano Minocri\nBarcelona 16 JUN 2020 - 11:58\tCEST\nLa crisi del coronavirus ha provocat escenes insòlites en 20 anys als barris de Barcelona més pressionats pel turisme: nens anant en bici i patinet davant de la catedral, al barri Gòtic; jugant a futbol al Park Güell, o passant la tarda davant de la Sagrada Família. En una ciutat d'1,6 milions d'habitants que rep cada any 30 milions de visitants, la seva sobtada desaparició dels llocs més concorreguts ha portat els veïns a reconquerir l'espai públic, però tot plegat té una cara b: la crisi socioeconòmica.\nEls experts que aposten pel decreixement turístic convenen que la situació actual no és l'escenari que defensen, i que consisteix, diuen, a posar límits a la indústria. Amb el 15% del PIB de la ciutat vinculat al turisme, això d'ara, reconeixen, és una catàstrofe que mostra descarnadament la dependència del sector d'algunes zones, diuen. Les seves propostes per intentar mantenir aquesta reconquesta ciutadana passen per normatives més restrictives als negocis turístics o gestió de la mobilitat.\nAgustín Cocola, investigador en turisme i ciutats de la Universitat de Lisboa, va signar el 2016 un estudi que indicava que els llits turístics al barri Gòtic són gairebé tants com de veïns. Cocola recorda com en entrevistar-los, els veïns “lamentaven passar desapercebuts, com si la vida residencial s'hagués esfumat”. Els més afectats per la pèrdua d'espai públic eren els nens i les persones grans. “La pandèmia ha tret a la llum aquesta realitat, que la gent necessita espai per a la vida quotidiana”.\n“La gent necessita espai per a la vida quotidiana”, defensa un expert\nL'investigador pensa que “quan es trobi la vacuna tot tornarà a la normalitat”. “L'estiu del 2021 no serà gaire diferent del 2019”, augura, i creu que “l'única solució” perquè els veïns recuperin la ciutat “seria el decreixement, perquè és un tema de sobrecàrrega i cal decréixer en nombre de persones i d'activitats econòmiques destinades al turisme”. Admet que “és utòpic perquè implicaria una reestructuració de l'economia de la ciutat que comportaria molts anys” i tampoc creu que es puguin regular o limitar els accessos en aquests punts. A Venècia, recorda, es va intentar posar torniquets i va fracassar.\nMartí Cusó i Jordi Magrinyà són veïns i activistes del barri. De nens van gaudir de Ciutat Vella sense turistes, jugaven a futbol i anaven sols. “Això és bonic, però també ha visibilitzat les conseqüències nefastes de dependre d'un monocultiu turístic: precarietat laboral, economia submergida, pèrdua de comerç i expulsió de veïns. La recepta no és tornar al mateix”, diu Cusó, que assenyala com les xarxes veïnals estan ajudant els qui s'han quedat sense ingressos. Magrinyà celebra gaudir ara de la “vida de poble”: “Els veïns debatem com aconseguir seguir al carrer quan torni el turisme, preservar-ho, amb horaris, per exemple”. L'escola Sant Felip Neri és en una plaça que es tanca a l'hora de l'esbarjo, perquè l'envaïen els turistes.\nUn nen juga a la plaça Reial de Barcelona, un dels llocs més turístics. M. Minocri\nA l'Assemblea de Barris pel Decreixement Turístic de Barcelona fa anys que defensen aquest descens del turisme. “Però no era això, perquè al darrere hi ha una crisi social brutal”, admet Dani Pardo. “El problema del turisme és el monocultiu, no l'activitat. Quan parlem de decreixement plantegem un canvi de model econòmic, que necessita una transició, consensos i alternatives”, aclareix. Pardo lamenta que “es perd una ocasió de posar-ho sobre la taula” i que “els esforços dels poders públics i econòmics s'estan destinant a tornar on érem, amb les mateixes lògiques”. Davant del retrobament amb carrers i places també és partidari de “batallar, no permetre que ens tornin a expulsar”.\n“El coronavirus ha posat en evidència la vulnerabilitat dels territoris molt depenents del turisme. Caldria pensar com transitar cap a un model en el qual el sector tingui un paper”, però no l'actual, convé Ernest Cañada, coordinador d'Alba Sud, un centre de recerca en turisme responsable. Cañada és crític amb els grans operadors i l'ocupació que generen. “És un sector molt demandant, viuen de l'entorn dels seus negocis i pressionen perquè es gestioni i es millori com els convé”, diu. I, d'altra banda, subratlla com “l'efecte d'aquesta crisi ha estat la pèrdua de llocs de treball que es revelen precarus, el gruix dels operadors s'han desprès dels seus treballadors”. “L'ocupació tan vulnerable que ha construït el turisme posa en qüestió la legitimitat del sector”, opina. Creu que més enllà de la protecció als treballadors “les ajudes públiques per als operadors haurien de condicionar-se a garanties de qualitat de l'ocupació”. L'expert es mostra partidari d'“introduir polítiques de condicionalitat, de contrapès a les empreses”.\nEls residents debaten com preservar preservar l’espai fixant horaris\nDes de Balears, el professor de Geografia i expert en Turisme Macià Blázquez alerta que “la situació d'ara és molt perillosa, demostra que el mercat és inclement i som en mans d'uns pocs que tenen hipermobilitat, la crisi social serà desastrosa en llocs amb tanta especialització turística, som un país d'hotels, platges i terrasses”. Creu que les imatges d'aquesta setmana “són anecdòtiques, Europa és una destinació segura, Barcelona seguirà tenint atractiu”. La seva proposta per intentar que els veïns mantinguin la seva presència als barris passa per “normatives més restrictives per als negocis vinculats al turisme, com botigues o terrasses, i replicar experiències d'èxit en la gestió de la mobilitat, com els carrers de sentit únic”.\nUn web per garantir la seguretat\nL'Ajuntament de Barcelona crearà el web Safe City per explicar als possibles visitants que la ciutat compleix tots els protocols sanitaris i d'higiene, a més d'informar de quins actors del sector (hotels, restaurants, oferta cultural, negocis o comerç) disposen de certificacions de qualitat dels seus respectius gremis. “La capacitat d'explicar que som una ciutat que compleix protocols contra la pandèmia és essencial per assegurar la imatge reputacional en el procés de recuperació turística que iniciarem aviat”, va defensar la setmana passada el regidor de Turisme, Xavier Marcé. El web estarà operatiu a partir del 28 de juny. El regidor va explicar que Barcelona començarà campanyes de promoció, primer per al públic de proximitat, després espanyol, i més endavant internacional.


Il Veliero Follonica Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nIl VelieroStrada Provinciale 52 (Vecchia Aurelia), Follonica, Follonica, Itàlia, 58022 - Veure al mapaNotable7,9Basada en192comentarisIl VelieroVeure més fotosPiscinaVeure més fotosVeure totes les 44 fotosMolt bona ubicació 7,3Veure al mapa7,3UbicacióParticularitats que li encantaranaire condicionat\nSobre l'allotjamentDescripcióAl visitar Follonica, vosté es sentirà com a casa a Il Veliero, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Il Veliero, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de servei de bugaderia, instal.lacions per a minusvàl.lids, s'admeten animals de companyia, àrea de TV/saló compartit, restaurant. L'ambient de Il Veliero es reflexa en cada habitació. nevera, cuina americana, sala d'estar, estris de cuina, articles de tocador són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, esplai, pistes de tennis, spa, sauna. Il Veliero és un lloc ideal d'estada pels viatgers que busquin encant, comfort i facilitat a Follonica.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatcuina americananeveraaparell de televisióempolles d'aigua de cortesiaplat de dutxacalefaccióestris de cuinasala d'estarMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Hotel Zvezda Kíev Ucraïna - Ofertes d'hotels amb els MILLORS DESCOMPTES EN LÍNIA\nMarshala Grechka street 1d, Raion de Podil, Kíev, Ucraïna, 4136 - Veure al mapa\nOferint allotjaments de qualitat al la cultura, els paisatges, els interessos religiosos districte de Kíev, Hotel Zvezda és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Torre de Televisió de Kíev, Monestir de St Ciril, Presó Lukyanivska.\nHotel Zvezda ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com bany, centre esportiu, sauna, spa, massatge. Descobreixi una encantadora mescla de servei profesional i ampla gama de característiques a Hotel Zvezda.


Parcs naturals sense fronteres | DECABA - Turisme i Desenvolupament Local\nEns agrada molt parlar de Parcs naturals. Els què seguiu el nostre blog creat l’any 2009, sabeu que és una de les nostres debilitats i personalment, hem pogut viure i treballar a l’entorn del Parc Natural del Montgrí, Illes Medes i Baix Ter.\nTal com dèiem en l’article de març de 2013:\n“Els parcs naturals i els parcs nacionals són un instrument per a la conservació de la natura però també de suport al desenvolupament endogen de les poblacions. Així ho entén la pròpia IUCN, Unió Internacional per a la Conservació de la Natura per les categories II i V (corresponents a parcs nacionals i espais protegits terrestres i marítims), les Reserves de la Biosfera, promogudes per UNESCO i l’associació EUROPARC, a través de la Carta Europea del Turisme Sostenible en Espais Naturals Protegits.”\nGràcies a la seva conservació, aquests espais es converteixen en un destí turístic de qualitat i un escenari perfecte per a la pràctica d’activitats recreatives i culturals en el medi natural. Així, el senderisme, el cicloturisme, l’ecoturisme, la degustació de productes locals, … són activitats intrínsecament associades a la descoberta dels espais protegits.\nUna prova d’això la tenim en els resultats de l’estudi que DCB Turisme va realitzar per a l’Agència Catalana de Turisme l’any 2014, sobre els productes de senderisme i cicloturisme que ofereixen a Catalunya els principals operadors europeus de turisme actiu. De 43 operadors analitzats, es van identificar 190 productes, dels quals 144 passen per un o varis espais naturals protegits, malgrat que de vegades no es citi explícitament el nom d’aquest espai.\nItàlia i França des de fa temps aposten per promoure el turisme sostenible en els espais naturals protegits, facilitant que es certifiquin amb la CETS – Carta Europea del Turisme Sostenible- i dissenyant estratègies per gestionar els fluxos de visitants, diversificant la tipologia de productes i treballant conjuntament amb els agents turístics i la població local per aconseguir un repartiment equitatiu dels beneficis que es generen. També es promou el treball en xarxa i el compartir experiències amb altres espais naturals propers o de característiques similars.\nAvui voldríem fer menció a les iniciatives per treballar i promoure conjuntament espais naturals transfronterers. Si ho pensem una mica això hauria de ser la norma, ja que ni la fauna, ni la flora ni els visitants veuen traçada una línia que separa els països.\nAquí en trobareu alguns exemples:\nEl Parc national du Mercantour (França) i el Parco Naturale delle Alpi Marittime (Itàlia) comparteixen fins i tot plana web!! Hi podeu trobar a més de la descripció de cada un d’ells, entre d’altres una ruta de natura i cultura conjunta de 374 kms. que uneix alguns dels entorns més emblemàtics.\nDe fet, la col·laboració ve de molt antic. Ja es va establir un primer agermanament l’any 1987. Actualment, en el marc de la Unió Europea han creat una Agrupació Europea de Cooperació Territorial (AECT), que els permet aprofitar al màxim les oportunitats de treball en xarxa i d’accedir a fons europeus.\nDiversos parcs d’ambdues bandes dels Pirineus també estan desenvolupant accions conjuntes. El projecte GREEN presentat a la última convocatòria de programes POCTEFA ha estat aprovat i preveu avançar en la línia de crear una xarxa pirinenca de parcs naturals, tal com existeix als Alps www.alparc.org/ a més de realitzar accions específiques per part de cada un dels socis.\nEl recentment creat Parc Natural de les Capçaleres del Ter i Freser a la comarca del Ripollès ja fa anys que col·labora amb el Parc Naturel Régional des Pyrenées Catalanes. Això pot representar un important estímul per a la consolidació d’aquest nou parc.\nUn altre bon exemple de cooperació d’espais naturals protegits a nivell mediterrani és el projecte MEET-Medecotourism finançat a través dels programes europeus ENPI. La Direcció General de Polítiques Ambientals i Medi Natural de la Generalitat de Catalunya ha estat un dels socis, amb els Parcs Naturals de Cap de Creus, Aiguamolls de l’Empordà i Montgrí, Illes Medes i Baix Ter.\nA continuació us deixem els links a articles publicats al nostre blog sobre parcs naturals:\nEtiquetes : Add new tag, cicloturisme, cicloturismo, ecoturisme, espais naturals protegits, França, Itàlia, parque natural, senderisme, Senderismo, Unió Europea


L'Olot reacciona a la segona part i salva un punt gràcies a Xumetra - Diari de Girona\nL'Olot reacciona a la segona part i salva un punt gràcies a Xumetra\nEls garrotxins van a remolc arran del gol del gironí Jofre Carreras a la primera part. L'empat permet als de Raúl Garrido deixar la cua de la taula\nm.b. girona/olot 13.01.2021 | 00:11\nMalgrat competir i buidar-se, l'Olot només va poder sumar un punt ahir contra l'Espanyol B. El filial es va avançar amb un goldel gironí Carreras i hauria pogut sentenciar a la primer part. A la represa, però, els garrotxins van fer un pas endavant i van empatar gràcies a Xumetra. L'empat final deixa l'equip penúltim després de la primera volta de Lliga.\nEl matx va començar amb un parell d'ensurts consecutius per als garrotxins, que van veure com Svensson no se'n sortia a l'hora de resoldre un u contra u i com, al cap de poc, Ballesté evitava que el filial s'avancés amb una bona intervenció a Becerra. L'Olot es veia sorprès per la sortida en tromba dels barcelonins, que de la mà de Jofre Carreras creava molt de perill. Els de Garrido, tanmateix, van estar a punt d'obrir el marcador en una ràpida acció de Xumetra que va salvar Joan Garcia sobre la ratlla. Va ser un miratge. L'Espanyol B va convertir la superioritat en gol abans de la mitja part en un contracop de llibre després d'un córner favorable a l'Olot, que Carreras va resoldre picant perfectament la pilota per sobre de Ballesté.\nEls garrotxins van sortir amb convicció i decidits a empatar a la represa. A punt va estar de fer-ho Kilian Grant en una rematada després d'un córner que va salvar increïblement un defensa sota pals. Delgado també ho provaria però Joan Garcia aturaria bé el seu xut. L'Olot insistia i insistia a la recerca de la igualada però no hi havia manera. El premi va arribar en acció d'oportunisme de Xumetra, que va rematar de cap a gol una pilota morta dins l'àrea després d'un intent de tisora de Delgado.\nL'empat va fer despertar l'Espanyol B, que mitjançant Gil i sobretot Jutglar va tenir bones ocasions per tornar-se a avançar. Per la seva banda, l'Olot tampoc renunciava als tres punts. El partit s'havia trencat i tant podia caure d'un costat com de l'altre. Al final, però, i malgrat algun petit ensurt, el marcador no es va moure.


Surya significa "sol" i Namaskar significa "salutació" o "pregària".\nLa Salutació al Sol és un exercici dinàmic que es realitza com a escalfament a l'inici de la sessió de ioga. És una manera de preparar...\n...músculs, articulacions i estimular els òrgans i sistemes corporals. Mentalment també ens condueix cap a un estat receptiu i serè.\nPer a practicar-la es requereix d'un bon nivell d'atenció, ja que s'ha de sincronitzar moviment i respiració. És un moviment conscient on s'integra cos, ment i respiració, per això no s'ha de fer de forma mecànica o distreta.\nSurya Namaskar és una seqüència de dotze moviments i, en sí mateixa, és una pràctica de ioga completa que ens reporta energia.\nL'haurem de fer vestits amb roba còmoda i sense pesadesa a l'estómac. Començar lent per a proporcionar estabilitat a cada postura i poder connectar amb un moviment conscient cadascuna d'elles.\nInicialment fem fins on puguem arribar de forma còmoda i, després, anirem estirant una mica més. D'aquesta manera anirà millorant la flexibilitat del cos. Utilitzarem la respiració com a punt de referència: quan es suau i fluida els músculs es comencen a relaxar, però si és irregular, voldrà dir que ens estem sobre exigint.\nQuan acabem la pràctica de Surya Namaskar portarem la nostra atenció al cor, observant com es regulen els seus batecs.\nÉs important que aprenguis aquesta seqüència de la ma d'un bon professor o professora que sabrà adaptar la Salutació al Sol a la teva condició física, ja que hi ha diverses variacions que poden ser més adients per tu. En aquest VIDEO en pots veure algunes, fins i tot per fer-la assegut en una cadira!


Peter Lynch - líders empresarialsLlegir Més\nPrincipal » líders empresarials » Peter Lynch\nQui és Peter Lynch\nPeter Lynch és un dels inversors amb més èxit i conegut de tots els temps. Lynch és el llegendari antic gestor del Fons Magellan de la important corredoria d’inversions Fidelity. Va assumir el fons el 1977 als 33 anys i el va exercir durant 13 anys. El seu èxit li va permetre retirar-se el 1990 als 46 anys. El seu estil d’inversió s’ha descrit com a adaptatiu a l’entorn econòmic dominant en aquell moment, però Lynch sempre va subratllar que hauria de ser capaç d’entendre el que és propi.\nPeter Lynch és un dels inversors amb més èxit de la història.\nLynch va gestionar el mític Fell Magellan a Fidelity.\nEl fons va obtenir una rendibilitat anual del 29, 2% durant la seva execució, més del doble del que va guanyar S&P 500 durant aquell temps.\nConèixer Peter Lynch\nLynch va desenvolupar un interès en la borsa a través de converses que va escoltar mentre treballava com a caddy en un club de golf d’alta gamma, quan tenia 11 anys. Això va ser durant una època en què el mercat de borses tenia un bon rendiment. Va assistir a Boston College amb una beca parcial i va pagar la resta del seu camí cadadiant. Es va llicenciar el 1965 amb un títol en finances. El 1966 va treballar com a estudiant d'estiu a Fidelity.\nCarrera d'inversió de Peter Lynch\nUna de les primeres inversions amb èxit de Lynch va ser en una companyia de transport aeri anomenada Flying Tiger, que el va ajudar a pagar l'escola de postgrau. Va obtenir un màster en administració empresarial (MBA) a la Wharton School of Business de la Universitat de Pennsilvània el 1968. Va exercir a l'exèrcit des de 1967 fins a 1969.\nAls 25 anys, Lynch va obtenir el seu primer treball a temps complet com a analista de tèxtils i metalls a Fidelity. Després d’haver passat al grup per vuit anys al president de la companyia, sens dubte el va ajudar a obtenir la feina.\nEl 1977, Lynch es va fer càrrec del Fons Magellan, un petit i agressiu fons d’apreciació de capital creat el 1963 que tenia principalment inversions domèstiques. Un inversor que va incorporar 1.000 dòlars al fons el dia que Lynch va prendre possessió hauria tingut 28.000 dòlars el dia que va sortir. Sota la seva direcció, el fons va retornar una mitjana del 29% a l'any i va superar el S&P 500 durant tots els dos anys menys. Molts inversors solen assenyalar Lynch com a exemple que la gestió activa pot obtenir resultats superiors respecte al punt de referència.\nInverteix en el que saps\nA Lynch se li acredita haver inventat la relació preu-benefici-creixement (PEG), que ajuda als inversors a determinar si una acció és barata atès el seu potencial de creixement, juntament amb altres mètodes de valoració d’accions populars entre els inversors de valor. Lynch creu que els inversors individuals poden comportar-se bé invertint en el que saben i coneixent una empresa, el seu model de negoci i els seus fonaments. Lynch creu invertir a llarg termini i triar empreses que els seus actius han subestimat a Wall Street. També opina que les empreses amb un índex de preu-benefici històricament inferior a la mitjana per a la seva indústria i per a la companyia poden tenir un bon rendiment.\nLynch és l’autor dels llibres d’inversió més venuts One Up on Wall Street (1989) i Beating the Street (1994). Va crear la Lynch Foundation per donar suport a l’educació, a les organitzacions religioses, a la medicina i molt més.\nTenbagger Un tenbagger és una inversió que aprecia fins a 10 vegades el seu preu inicial de compra. més Julian Robertson Julian Robertson és un inversor llegendari conegut com el "bruixot de Wall Street" i el "Pare dels Hedge Funds". més Steve Cohen Steve Cohen és el fundador de l'ara desaparegut SAC Capital Advisers i, a partir del 2018, el seu el valor net va ser de 14.000 milions de dòlars. més Sir John Templeton Sir John Templeton va ser un dels inversors amb més èxit i gestors de fons mutuals del segle XX. Es va retirar a una vida de filantropia el 1994. més Qui és Michael Bloomberg? Michael Bloomberg és un empresari multimillonari, editor i filantrop i exalcalde de la ciutat de Nova York. més Com funcionen els administradors de fons Més informació sobre els gestors de fons, que supervisen una cartera de fons mutuos o de cobertura i prenen decisions finals sobre com s’inverteixen. més Enllaços de socis\n© 2020 Qui és Peter Lynch Peter Lynch és un dels inversors amb més èxit i conegut de tots els temps. Lynch és el llegendari antic gestor del Fons Magellan de la important corredoria d’inversions Fidelity. Va assumir el fons el 1977 als 33 anys i el va exercir durant 13 anys. El seu èxit li va permetre retirar-se el 1990 als 46 anys. El seu Peter Lynch - líders empresarialsLlegir Més


Detecten a Girona dos joves involucrats en el joc suïcida de la Balena Blava - Diari de Girona\nDetecten a Girona dos joves involucrats en el joc suïcida de la Balena Blava\nSón una noia que ja havia superat diversos reptes i un noi de 13 anys detectat en l'estadi inicial\nagències/ddg 12.05.2017 | 09:44\nARXIU: Així funciona el joc mortal de la Balena Blava\nDos adolescents gironins s'han vist involucrats en el joc suïcida de la Balena Blava, que incita les víctimes a superar diversos reptes fins arribar al suïcidi. Segons va informar ahir TV3, el primer cas gironí és una noia filla de pares russos que es va iniciar en el «joc» a través de les xarxes socials a Rússia. En el moment en què es va detectar el cas ja havia superat diversos reptes, com per exemple el de situar-se al límit d'un precipici. Tres mesos després d'haver-se detectat el seu cas, que és el més antic de Catalunya, la noia continuava internada en un centre i rebent tractament. L'altre cas gironí és el d'un nen de 13 anys que va poder ser detectat quan tot just començava a iniciar-se en el procés.\nAquests dos nous casos se sumen als tres que ja s'havien detectat en un institut de Santa Coloma de Gramenet, on dos nois i una noia de segon d'ESO estan rebent atenció psicològica especialitzada després d'haver-se iniciat en aquest macabre «joc». El conseller d'Interior, Jordi Jané, ha demanat «no abaixar la guàrdia» davant d'aquest fenomen, que capta els joves a través de les xarxes socials. I en aquest sentit, ha fet una crida a denunciar qualsevol indici vers aquest joc. «Qualsevol grup que detecti que aquest contingut s'està enviant, que faci una denúncia a la comissaria dels Mossos o a l'Oficina de Relacions amb la Comunitat», ha demanat.\nEl joc de la Balena Blava, creat a Rússia, planteja 50 proves de contingut temerari o que impliquen autolesions, i que tenen com a finalitat el suïcidi. El repte, dirigit sobretot a adolescents, els demana que cada dia acreditin amb fotografies o vídeos aquells reptes que van suerant. Entre les proves que se'ls proposa hi ha, per exemple, asseure's en un lloc molt elevat tot deixant part del cos al buit; autoesionar-se amb talls en diferents parts del cos (per exemple, fent-se inscripcions o «dibuixant» la balena blava que dona nom al joc), tallar-se el llavi, mirar pel·lícules de terror durant hores o mantenir-se diversos dies sense dormir. L'objectiu final és que el jove se tregui la vida.


| Restaurant en Venda en Canillo (Andorra) REF08937\nBorda molt acollidora en venda a Andorra situada a Canillo, en una zona residencial a la muntanya que està a 5 minuts en cotxe del nucli urbà de Canillo on trobem el telecabina per accedir a les pistes d'esquí de Granvalira, el Palau de Gel i totes les comoditats. Es una situació molt tranquil·la envoltada de natura, gaudint de magnifiques vistes a la vall i a les muntanyes, i de sol durant tot el dia.\nAquesta borda, amb una superficie de 630m2, es una residencia rural amb restaurant per a 30 persones, una terrassa exterior per a a 8 persones, la cuina i els aseos. En aquesta residencia es poden allotjar també fins a 22 persones (disposa d'un apartament per a 11 persones, i 4 habitacions per una capacitat total de 11 persones).\nEls seus acabats son rústics: amb sostres i escales de fusta, parets revestides de pedra, la façana revestida de pedra i fusta, llar de foc en la sala dels començals i en l'apartament, i algunes de les habitaciones també té el terra de fusta. Disposa de plaques solars.\nAl costat d'aquesta borda hi ha un terreny de 300m2, on es pot edificar uns 600m2, ideal per ampliar aquesta residencia o fer un edifici o hotel.


ARTICLES PREMSA , ARTICLES SOCIETAT , HISTÒRIA , LA2 , TÀRRACO »\nCada cop em costa més impressionar-me amb imatges però aquesta setmana, el dimarts concretament, vaig quedar bocabadat i vaig gaudir com un nen tot veient un documental que Televisión Española emetrà avui dissabte, a les 17.05 hores, a través de La2. Vagi per endavant que sóc nascut a Reus i que fa uns 25 anys que treballo a la ciutat de Tarragona. I quedi clar que cada ciutat té la seva història i no es pot mai menysprear cap memòria del passat ni cap protagonista del llegat que s’ha obtingut.\nTothom sap de la meva passió per Tarragona com tothom sap del meu enamorament cap a Itàlia. Torno al tema del documental. Es tracta d’una sèrie de 8 capítols sobre enginyeria romana que permet saber a la perfecció, mitjançant unes meravelloses reconstruccions de les ciutats i les seves estructures, com vivien els romans, de quins elements gaudien per aconseguir el seu benestar, quins edificis comuns utilitzaven, com treballaven i feien el seu dia a dia.\nTàrraco va ser la porta de l’imperi romà a la península ibèrica i se la va considerar la segona capital de l’imperi romà durant molt temps. Fins i tot quan l’emperador Cesar August va iniciar la guerra contra els càntabres, durant tres anys, Tàrraco va ser la primera i única capital de l’imperi per sobre de Roma. Això és la història, no cap invent de un servidor.\nEl documental que emetrà avui La2 permet veure com era Tarragona fa 1.800 anys, quin espai ocupaven els monuments que hem heretat en forma de restes, com es vivia i quina magnitud tenia la ciutat. La feina realitzada per l'empresa del tarragoní José Antonio Muñiz, empresa ubicada a Reus, és excepcional com la de les altres que s'han sumat al projecte. Durant la projecció del dimarts al Teatre, en diferents moments vaig sentir emocions molt fortes. Us recomano que us el mireu i us poso un petit tast del que podreu veure aquesta tarda. Per amor a la cultura, per interès cap al passat, per l’estima cap a la ciutat, pel motiu que sigui, mireu-vos-ho.


Un informe forense atribueix la pèrdua d'un altre ull a una bala de foam - El triangle\nUn jove va patir una mutilació ocular l'octubre del 2019, durant les protestes per la sentència del procés, a causa d'un projectil disparat pels Mossos d'Esquadra\nUn informe de l‘Institut de Medicina Legal de Catalunya ha confirmat que, durant les protestes del 18 d’octubre del 2019 amb motiu de la sentència contra els líders del procés, un jove va perdre un ull a causa de l’impacte d’una bala de foam disparada pels Mossos d’Esquadra. El noi acabava de fer 18 anys i va traslladar-se al centre de Barcelona per comprar-se una samarreta. Al carrer Trafalgar, però, va rebre l’impacte del projectil i va ser traslladat d’urgència a l’Hospital de Sant Pau, on va acabar perdent l’ull esquerre.\nSegons l’informe, al qual ha accedit El Periódico, “les lesions objectivables són conseqüència d’un traumatisme directe i intens sobre el globus ocular esquerre, de manera que estableix una relació de causalitat positiva amb el mecanisme de producció referit” pel jove. Així doncs, les lesions són compatibles “amb un impacte a gran velocitat” com un foam. Una altra part de l’informe, com ha avançat eldiario.es, explica que des de l’incident el jove ha rebut ajuda psicològica, ja que té “sentiments de buit i creença de tenir poques expectatives de futur arran de la pèrdua de l’ull”.\nMalgrat tot, no s’ha pogut determinar quin agent va disparar el foam així que no hi ha cap mosso imputat. Com que no s’ha pogut atribuir un delicte concret a ningú, el procediment va en camí de ser arxivat tot i que es podrà reclamar per la via contenciosa o civil. De fet, la defensa del jove pretén que la Generalitat reconegui que un dels Mossos va causar la mutilació ocular i que indemnitzi el noi.\nAmb aquest cas, ja són tres les persones que han perdut un ull a causa de les bales de foam dels Mossos. Una va patir-ho quan es va intentar ocupar l’aeroport de Barcelona -també després de la sentència- i l’altra durant les manifestacions contra l’empresonament de Pablo Hasél, el febrer del 2021.\nPrevMalestar en los Mossos por “la auditoría” que la CUP busca hacerle al cuerpo policial


L'arbitratge del futbol modest, un luxe en plena crisi\nPagar als col·legiats a Segona B costa 1.397€ i a Tercera 540€\nLa crisi ha afectat a l'assistència de públic als camps, a la recaptació de taquilla dels clubs i als pressupostos. No obstant, el rebut arbitral segueix igual de car\nÀNGEL GARRETA Barcelona Actualitzada el 11/01/2012 09:52\n651x366 L'arbitratge és un luxe a Segona B / REMIMAGES.COM L'arbitratge és un luxe a Segona B / REMIMAGES.COM\nTots els aspectes econòmics del futbol no professional viuen actualment una constant adaptació a la crisi global. Els clubs de qualsevol de les principals divisions amateurs de casa nostra (Segona B, Tercera i Primera Catalana com a més destacades) sobreviuen amb molt menys capital que anys enrere. Jugadors de nivell i referència en aquestes divisions han arribat a rebaixar-se el sou més del 50% per seguir jugant. L'assistència de públic al camp -ja escassa sense crisi- ha seguit baixant i els diners fets a les guixetes dels camps no dóna, com passava abans, per pagar l'arbitratge del dia.\nDe fet, l'aspecte arbitral és l'únic que no ha notat la crisi. Tot i l'ajustament de xifres les tarifes que les federacions imposen per xiular a les diferents divisions no ha variat, convertint-se, per desproporció a la resta de rebaixes pressupostàries, en un petit luxe. La part crítica del tema no està centrada en la retribució neta de l'àrbitre i de cada assistent (força ajustada) sinó la quantitat de diners del total que va destinada a organització, logística o benefici del respectiu estament federatiu.\nLa Tercera és molt cara i la Segona B, un luxe mal organitzat\nUna tripleta arbitral en una jornada ordinària de Tercera Divisió costa 540€. D'aquests, 138€ són per l'àrbitre principal i uns altres 138 a repartir entre els assistents (69 per cap). 90€ més se sumen al concepte d'organització, que inclou administració (65€) i informes (25€). La Federació acaba obtenint, al marge, 194€ més nets de cada arbitratge de lliga. Sovint, els diners fets a taquilla pels clubs de la més baixa categoria estatal del futbol modest no arriben a cobrir aquests 540€.\nLa situació es torna crítica a Segona B, una categoria deficitària en tots els seus aspectes. Si en divisions modestes els honoraris arbitrals mantenen un cost elevat proporcionat (300€ a Segona Catalana, 430€ a Primera Catalana i els citats 540€ a Tercera), a la categoria de bronze el salt es multiplica gairebé per tres. Una tripleta, vingui del territori que vingui, costa 1.397€ per cada partit dels 19 de lliga com a local que té cada club. És a dir, tots els equips de Segona B gasten al cap de l'any un mínim -si no hi ha ajornaments o promocions pel mig- de 26.543€ en àrbitres.\nEl principal aspecte discutible en època de crisi és el diferencial de diners destinats a conceptes d'organització i logística. Molts clubs es queixen que el marge de benefici net federatiu és massa gran actualment i que les designacions arbitrals no es fan seguin criteris lògics de proximitat, mantenint la suposada neutralitat. És el cas, a Segona B, dels duels catalans. Si agafem d'exemple un partit entre el Reus (demarcació de Tarragona) i el Badalona (Barcelona), un àrbitre neutral podria venir de Girona i ajustar així la despesa. No obstant, aquests duels territorials locals sovint els xiulen àrbitres d'Aragó, País Basc o fins i tot de les dues illes, Balears i Canàries. La Federació Espanyola carrega així, per deixadesa, amb un cost extra innecessari.\nEls àrbitres catalans ja no cobren en mà


Obertes les inscripcions per a la 30a edició de les 24 Hores de Solsona - Regió7 :: El Diari de la Catalunya Central\nObertes les inscripcions per a la 30a edició de les 24 Hores de Solsona\nredacciósolsona 14.08.2014 | 00:00\nEspar Sala, els campions de l´edició anterior del torneig ARXIU PARTICULAR\nEls dies 23 i 24 d'agost tindrà lloc, al pavelló d'esports solsoní, una de les competicions clàssiques de l'estiu: les 24 Hores de futbol sala Ciutat de Solsona, que arriben a la trentena edició. Ahir es va fer l'obertura d'inscripcions, que s'han de formalitzar a la recepció de les piscines municipals. L'organització és a càrrec de la regidoria d'Esports, amb la col·laboració del C0nsell Esportiu del Solsonès i la Barcelonista de Solsona i Comarca. Hi haurà una fase prèvia amb quatre grups (decidits per sorteig); i la fase final, que ja es disputarà en sistema d'eliminatòria. La durada dels partits és de 15 minuts, i es premiaran els quatre millors equips de la classificació, el màxim golejador i el mínim golejat, així com el millor jugador de la final i aquell que marqui més en el partit decisiu.\nEn el palmarès del torneig és el Boca qui més vegades ha vençut, un total d'onze, seguit pel Cosmos (set) i el Cèltics (tres). Quant a les inscripcions, es pot fer entre les 9 del matí i les 19.30 h. I s'ha de ressenyar que els diferents equips es consideraran participants un cop hagin dut documentació i hagin pagat el preu d'inscripció. Per a qualsevol dubte es pot trucar als telèfons 676/194929 i 973/480050 (a les extensions 130 o bé 236).


Copisteria | General Estudis Lleida\nInici / Copisteria\nMés que una copisteria: material escolar, llibreria, papereria premsa, regals…\nTot el que necessites, ben a prop de casa.\nGuanya temps i envia els teus treballs per correu electrònic!\nComerç de proximitat i serveis per correu electrònic, com tu vulguis.\nVisita’ns. Compra el diari, recarrega el teu mòbil o demana’ns impressions. Envia’ns un correu per encarregar les teves còpies, enquadernacions i plastificacions.\nEns trobaràs al carrer Alcalde Costa, 12 · 25002 Lleida · Tel. 973 26 33 99 · copisteria@generalestudis.com\nTota la premsa del dia, de dilluns a dissabte. Diaris, revistes i passatemps.\nLlibreria genèrica. També llibre infantil i juvenil. Quaderns d’activitats per a nens, llibres de mandales, gimnàstica mental, etc. Llibreria especialitzada en oposicions. Si no trobes el que busques, acceptem encàrrecs.\nImprimim des de disc extraïble, per WhatsApp des de dispositiu mòbil, targetes SD. Impressions a color i blanc i negre; també en paper fotogràfic i paper de diversos gramatges.\nMaterial escolar i d’oficina. Si no ho tenim en stock, pot encarregar-ho (disponibilitat 24 – 48 hores). Especialitzats en la tornada a l’escola. Fem segells per a empreses i segells textils per identificar roba. També servim tinta i tòner d’impressora per a empreses i particulars.\nDigitalitzem la teva documentació en paper: apunts, escriptures, diplomes, documents administratius, etc. Els enviem allà on els necessitis per correu electrònic. T’ajudem en tràmits telemàtics amb l’administració pública (consulteu disponibilitat).\nWire-o. Encuadernem documents d’empresa i treballs per a estudiants. Plastifiquem els teus documents, de totes les mides, fins DIN A3.\nEdició professional de publicitat de qualitat per a material publicitari imprés. Encarrega’ns els teus cartells, flyers, tríptics o targetes de visita. Dissenyem i imprimim cartes de restaurants i codis Qr per a qualsevol ús.\nPunt de venda autoritzat de l’ONCE\nA partir de l’agost de 2020 ja pots comprar la loteria de l’ONCE al nostre establiment. Bona sort!\nRecàrregues i fax\nRecàrregues de mòbils de targeta prepagament i targetes bus. Si encara el fas servir, també disposem de fax per als teus enviaments.\nDescomptes del 10% per a empreses i particulars amb el Carnet Jove.\nVenda de material de protecció: mascaretes (higièniques, quirúrgiques, FFP2) i gels hidroalcohòlics de petit format.\nConsulta les nostres novetats a Instagram\nSi desitges ficar-te en contacte amb nosaltres, pots emplenar i enviar aquest formulari. T’atendrem al més aviat possible.\nFinalitat: Prestar els serveis sol·licitats i trametre comunicacions comercials per qualsevol dels mitjans de comunicació.\nDestinataris: No cedirem les seves dades personals a tercers, excepte per obligació legal.\nDrets: Té dret a accedir a les vostres dades, rectificar-i suprimir-les, així com altres drets sobre aquestes, indicats a la informació addicional.\nInformació addicional: Pot consultar la informació addicional sobre aquest tractament i la protecció de dades des del web del centre.\nHe llegit i accepto la política de privacitat(required)


Habitatge unifamiliar aïllat, III Muestra de Arquitectura del Maresme, Premios, Premios de Arquitectura\nEs tracta d’un habitatge unifamiliar aïllat que s’estructura en tres nivells: essent el nivell més baix per a la planta soterrani un volum soterrat.\nDonada la situació de la parcel·la respecte la trajectòria del sol, i que la topografia que presenta el terreny és en pendent cap a sud, la casa es col·locarà més aprop dels límits llevant-nord-ponent, a les cotes més altes i assolellades.\nEl límit ponent, d’accés des del carrer de Sant Sebastià, correspon a la part més alta de la parcel·la. Aquesta situació permetrà que la façana sud i oest de la casa, a la qual donen la majoria d’estances, rebi el màxim de sol, i que des de la planta pis es presentin vistes cap al paisatge.\nA la planta baixa hi haurà el garatge per 2 vehicles.\nA la planta semisoterrani hi haurà la sala d’instal·lacions amb la caldera per al subministrament d’aigua calenta sanitària i la calefacció i la centralització del sistema de calefacció per terra radiant mitjançant panells de captació solar.\nL’accés al garatge de vehicles es farà des de la façana de la parcel·la al límit ponent.\nLa planta semisoterrani es comunica amb la planta baixa mitjançant l’escala interior col·locada adjacent a la façana ponent.\nL’entrada a la casa és a la façana ponent i és al nivell de la planta baixa.\nA la planta baixa hi ha la cuina amb un gran finestral a sud i la sala-menjador amb grans obertures finestrals i balconeres orientades també a sud que donen a la terrassa pavimentada amb fusta.\nL'habitació en planta baixa compta amb el seu bany que conté lavabao, inodor i dutxa.\nLa planta pis a la qual s’hi arriba des del darrer tram de l’escala té un espai obert destinat a despatx-llibreria, amb un gran finestral a sud.\nLa resta de la planta conté tres habitacions i una cambra de neteja-safareig amb accés a una terrassa exterior descoberta.\nL’habitació principal està orientada a sud i té una terrassa sobre la sala-menjador de la planta baixa. A aquesta habitació s’hi accedeix des del passadís distribuïdor. Aquesta habitació té un bany propi i un vestidor amb finestra a llevant.\nLes altres dues habitacions tenen finestres a ponent amb vistes al carrer de Sant Sebastià.\nAl fons del passadís hi ha el bany general de la planta pis.


Biblioblog – Fora del prestatge » 2018 » octubre\nCiutat princesa. Marina Garcés\nEn aquest assaig de pensament, Marina Garcés, recull la visió del que han estat els moviments socials que van despertar-se a la Barcelona postolímpica i a d’altres ciutats europees i que es van connectar amb les protestes i els moviments del món global fins avui. De la ciutat-marca a la globalització neoliberal i les seves crisis: quins són els mapes viscuts de les resistències?\nCom es pot llegir al pròleg:\n‘El que presento aquí no és un document històric ni una investigació peridística. Hi haurà moltga gent que ho pugui fer molt millor que no pas jo. És un relat en primera persona que serveix per anar desplegant una reflexió. Ni hi ha veu en off, doncs, ni una narradora omniscient, sinó una veu que eś alhora un singular i un plural: el singular irreductible de qui viu i pensa cada un dels moments i situacions que es recullen i el plural del nosaltres que en cada cas els dona sentit.’\nAquest assaig està dividit en tres capítols:\nI Posar el cos: D’‘Un nosaltres sense nom’ a ‘Espais de vida’.\nII Prendre la paraula: D’‘El món no espera’ a ‘La fi del consens’.\nIII Néixer al món: De ‘No hi ha còmplices’ a ‘Records de futur’.\nLa història s’inicia:\n‘Comencen un dia molt concret: el 28 d’octubre del 1996, sense haver-ho previst en el plantejament inicial, acaba un altre dia molt concret: l’1 d’octubre del 2017 als carrers de la mateixa ciutat, amb la celebració i repressió del referèndum d’autodeterminació.(…) són dos punts d’inflexió que obren de manera inesperada la possibilitat d’elaborar un sentit no previst del nosaltres. Un nosaltres sense nom fet de tots els nostres noms. Els fils que van de l’un a l’altre no tracen una història lineal, sinó una malla de vint-i-un anys de vida compartida i apresa en col·lectiu.’\nI de l’epíleg, que és el Pregó de les Festes de la Mercè de 2017, us presentem un fragment on l’autora ens parla de la filosofia:\n‘I de la filosofia (que n’he parlat poc en aquest pregó perquè ja és del que parlo sempre) he après a confiar en una possibilitat que tenim tots: la possibilitat de pensar radicalment com volem viure. De poder-ho pensar, de veritat, almenys una vegada. Només cal fer-se una pregunta: de tot el que tenim, vivim, desitgem… què ens importa realment? És una pregunta que ens porta a buscar l’essencial.‘\nMarina Garcés és barcelonina, filòsofa i professora d’universitat. Des de l’any 2002 impulsa el col·lectiu Espai en blanc. Els seus últims llibres:\nUn mundo común, 2012\nFilosofia incabada, 2015\nFora de classe. 2016\nNova il·lustració radical, 2017\ndimecres 10 d'octubre de 2018 | Categoria: NO T'HO PERDIS!\t| Enllaç permanent\nEl joc de les mentides. Ruth Ware\nLa novetat de gènere negre que us presenta la biblioteca aquesta setmana és ‘El joc de les mentides’ de Ruth Ware.\n‘Quan la Thea, la Fatima i l’Isa reben un missatge de la Kate amb les paraules “Us necessito”, no dubten a respondre immediatament a la seva crida. El descobriment d’un cadàver prop de l’internat on van estudiar amenaça de treure a la llum uns fets que poden posar fi a la precària llibertat de la qual han gaudit durant tot aquest temps,…’\nDisset anys després de deixar l’internat, les quatre amigues es retroben a Salten. Ja no són les mateixes, les seves vides han pres camins molt diferents i el que eren d’adolescents ara ja no hi és, encara que el vincle que les va unir sembla que és present. Les quatre es van enfrontar al món que les envoltava per mitjà de la mentida. La mentida va servir per a tot, amb l’excepció, però, que entre elles quatre no es podien mentir. Però com sempre passa a la vida, a vegades no tot és tan senzill, ni tan precís…\n‘Abans de la trobada de Salten vaig passar mesos, anys fins i tot, sense parlar amb elles. (…) Sempre que ens atinguem a la nostra versió, qe no sabem res, que no vam veure res, hi ha molt poques proves contra nosaltres. I si totes ens hi atenim, tindran moltes dificultats per demostrar el contrari.\nPerò estic preocupada. Preocupada per la Thea en particular, pel fet que beu. Si una de nosaltres s’esquerda, totes hi caurem al darrere. I ara que el cos de l’Ambrose s’ha descobert, segurament només serà qüestió de temps que ens truquin.’\nSegons Gustau Nerin, en un article a El Nacional, aquesta novel·la està emmarcada dins del gènere negre perquè ‘(…) té un principi i un final clàssic de novel·la negra, fins i tot amb flaixos de sèrie policíaca televisiva. Ara bé, tot i que l’estructura de la novel·la respon al principi del gènere policíac, el farciment duu per tots uns altres camins. La novel·la de Ruth Ware és, sobretot, una reflexió sobre l’amistat.‘\nRuth Ware, l’autora, és anglesa i ha escrit altres novel·les algunes de les quals es poden trobar traduïdes al castellà: ‘La mujer del camarote 10′, ‘En un bosque muy oscuro’ i ‘Juego de mentiras’.\nAquesta que us presentem, és la primera que s’edita en llengua catalana, la traducció de la qual ha anat a càrrec de Lluís-Anton Baulenas, escriptor, traductor i críctic literari.\ndimarts 9 d'octubre de 2018 | Categoria: GÈNERE NEGRE,NO T'HO PERDIS!\t| Enllaç permanent\nLes vuit muntanyes. Paolo Cognetti\nPaolo Cognetti és un documentalista italià que ha viscut durant molts anys a Nova York. Actualment resideix entre la seva ciutat natal i la muntanya, des d’on escriu.\nS’inicià en el món de l’escriptura als divuit anys. Però és a l’any 2003 quan apareix la seva primera publicació com a narrador amb el relat ‘Hacer orden’, guanyador del Premi Subway-Letteratura. Un any després va publicar un relat dins de la col·lecció La calidad del aire. Posteriorment ha publicat els relats Manuale per ragazze di successo l’any 2004 i Una cosa piccola che sta per esplodere, l’any 2007 i la “novel·la de relats” Sofia si veste sempre di nero, el 2012.\nA part de la seva passió per la cultura nord-americana i d’escriure dues guies personals sobre la ciutat de Nova York: New York è una finestra senza tende, Tutte le mie preghiere guardano verso ovest, també és un enamorat de la muntanya, on transcorre en solitud alguns mesos l’any. D’aquests períodes d’aïllament va sorgir un diari l’any 2013 ‘El muchacho silvestre’, l’any 2016 ‘Las ocho montañas’ (Le otto montagne), guanyador del Premi Strega 2017, el premi Prix Médicis Étranger, el premi François Sommer 2018, el Premi English Pen Translates Award, el Premi Itas, el Premi Viadana i el Premi Leggimontagna. Aquest any 2018 ha estat publicada en català.\nI què ha passat per tal d’obtenir tants premis? Us fem cinc cèntims de la història.\nPietro és el protagonista, un noi de ciutat, solitari i una mica sorrut, que estiueja als Alps italians. En Bruno és fill d’un paleta de la zona, una persona que només coneix les muntanyes i que pastura les vaques del seu oncle. Estiu rere estiu, en Pietro i en Bruno forgen una profunda amistat, però, amb els anys, els camins dels dos amics se separen…\nÉs una novel·la d’aparent senzillesa narrativa, que planteja una profunda reflexió sobre l’amistat, la solitud, les aspiracions, les expectatives vitals i les relacions paternofilials. Un viatge vital que ens parla de la necessitat d’escapar-se a la naturales, en constant recerca d’un camí que dugui a la pròpia identitat.\ndimecres 3 d'octubre de 2018 | Categoria: NO T'HO PERDIS!\t| Enllaç permanent\nEls llibr@venturers ja han començat el nou curs!\nEls joves llibr@venturers ja ens hem tornat a reunir a la biblioteca Joan Oliva! Dissabte 29/09/2018, vam començar el curs 2018-2019 amb una primera trobada de presentació en què vam poder compartir impressions i gustos literaris. Aquesta ha estat la primera de nou sessions que compartirem al llarg dels mesos fins al proper maig. En finalitzar, haurem llegit i compartit vuit llibres.\nI qui són els llibr@venturers? Doncs són un bon grapat de nois i noies d’entre 10 i 12 anys a qui agrada llegir i parlar de llibres i que es reuneixen un dissabte al mes a les 16.30 h a la biblioteca Joan Oliva i Milà. L’objectiu d’aquest club de lectura és fomentar el gust pels llibres i promoure la tertúlia entre els nostres joves participants.\nEl calendari de lectures és ben divers. Si hi voleu fer un cop d’ull, feu clic aquí.\nLa propera sessió serà dissabte 13 d’octubre i hi comentarem La pilota Japler, de Jordi Cervera.\ndimarts 2 d'octubre de 2018 | Categoria: - LLIBR@VENTURERS,BIBLIOPETITS,CLUBS DE LECTURA,NO T'HO PERDIS!\t| Enllaç permanent\nEl fil invisible. Gemma Lienas\nL’última novel·la que ens presenta l’escriptora Gemma Lienas és ‘El fil invisible’, del qual ara us parlarem una mica.\nDurant la darrera edició de la Setmana del Llibre en Català 2018, Gemma Lienas va dir que aquesta història ‘és un gran trencaclosques’.\nI de què va tot plegat?\n‘La Júlia, que és la protagonista femenina de la novel·la, acaba de rebre una missiva que revelarà un misteri familiar que porta temps investigant i que es remunta als anys de la Segona Guerra Mundial. Durant aquesta recerca hi ha la reconstrucció del paper d’una científica del segle XX anomenada Rosalind Franklin. Fins al final de la novel·la, ens adverteix Lienas, “no se’n sabrà el contingut”’.\nPodeu veure una entrevista que li van fer al programa Més 324.\nGemma Lienas en una entrevista a ‘El Nacional‘ explica que el llibre toca diferents temes: la maternitat, tant de dones que han volgut tenir fills, com de dones que no n’han pogut tenir; les relacions sentimentals, diferents de fa 50 anys, més lliures i amb infidelitats i els nens robats.\nSi es fa un repàs de la seva producció, es pot veure que els seus llibres tenen una visió de gènere. Tant en els seus escrits de no ficció com en els de ficció ha aprofundit en temes com la sexualitat, la violència, la prostitució, la maternitat, el feminisme… com és el cas de: ‘Rebels, ni putes ni submises’ o ‘Pornografia i vestits de núvia’.\nCal destacar en la ficció: La Carlota.\nAquest ha estat una dels seus personatges més coneguts: ‘El diari lila de la Carlota’, ‘El diari vermell de la Carlota’, ‘Així és la vida, Carlota’, etc… La Carlota és la protagonista d’una saga que ha permès a l’autora tractar temes com la sexualitat, l’afectivitat, la violència de gènere, la bulímia, etc.\nLa Carlota també és la protagonista en la col·lecció juvenil “La tribu de Camelot”, on l’autora cuida especialment els rols de nois i noies per evitar els estereotips sexistes creant nous models de relacions més igualitàries.\nEl gènere infantil i el juvenil són els que més ha treballat. Val a dir que part de la seva obra ha estat traduïda a diferents llengües: basc, alemany, eslovè…\nEls seus llibres a les biblioteques VNG.\ndilluns 1 d'octubre de 2018 | Categoria: NO T'HO PERDIS!\t| Enllaç permanent


El PS trasllada la preocupació per les fusions bancàries a l’AFA | BonDia Diari digital d'Andorra.\nEl parlamentari socialdemòcrata Quim Miró en una sessió al Consell General.\nDt., 19/10/2021 - 20:15\nEl president del grup parlamentari socialdemòcrata, Pere López, i el conseller general Joaquim Miró s'han reunit avui amb el director general de l’Autoritat Financera Andorrana (AFA), David Cerqueda, acompanyat pel seu equip tècnic, en una trobada que ha servit per abordar el procés de concentració que està vivint el mercat financer andorrà, segons ha informat la formació socialdemòcrata en un comunicat.\nAixí, els consellers generals del PS han demanat per l’estat i els processos pel que fa a les fusions bancàries anunciades per part de MoraBanc amb BancSabadell d’Andorra i de Crèdit Andorrà amb Vall Banc i han traslladat les preocupacions rebudes de part de l’empresariat i de la ciutadania sobre l’afectació que tindran aquestes operacions cap als clients, ja que la reducció implicarà passar de tenir cinc entitats bancàries a només tres.\nAprofitant la trobada, els parlamentaris socialdemòcrates han exposat també els neguits que els han fet arribar alguns ciutadans sobre les comissions que se’ls cobren per petits descoberts al compte bancari, i fins i tot d’algun retorn de rebuts de serveis bàsics, que afecten sobretot persones amb problemes per arribar a final de mes.\nLa reunió forma part de les trobades que periòdicament manté el grup socialdemòcrata amb institucions, entitats i agents econòmics i socials.


La pluja fa ajornar la Cursa pel juny i la Festa del Comerç a la tardor | Ràdio Palafolls\nMarc Ferri , maig 7, 2018\t / 688 0 0\nLa pluja fa ajornar la Cursa pel juny i la Festa del Comerç a la tardor\nHome Societat La pluja fa ajornar la Cursa pel juny i la Festa del Comerç a la tardor\nAhir diumenge era un dia carregat d’activitats previstes al nostre municipi. Al matí s’havia de fer la tradicional cursa dels 9 km de Palafolls en la que ja s’hi havia inscrit més d’un centenar de corredors i que, ahir mateix, encara podia rebre inscripcions.\nLa pluja de bon matí, va obligar als organitzadors a replantejar-se la seva celebració i finalment, davant la persistència de la pluja, es va ajornar. Avui l’Ajuntament ha decidit la nova data de celebració de la Cursa, que serà finalment el dia 3 de juny.\nHo explica el tècnic d’esports de PLF, Jordi Fitó.\nAquells que ja tinguin la inscripció feta, la poden mantenir, però si els inscrits no poden assistir el dia 3 poden reclamar la devolució dels diners.\nA les 10h també havia de començar a la Plaça d’AX la Festa del Comerç de Palafolls. Es dóna el cas que l’activitat ja va haver de ser anul·lada a l’abril per culpa de la pluja i que de nou ahir va haver de ser ajornada, de nou, per culpa de la precipitació que va afectar el nostre municipi fins al migdia.\nLa festa del comerç preveia diferents activitats, com un taller de cuina, una desfilada de moda i estands de molts dels comerços locals.\nL’Acep ha decidit posposar aquesta festa fins la tardor, probablement a l’octubre i enfocar-la en la moda de tardor-hivern. Ho explica Francesc Tresserras, president de l’entitat.\nLa pluja, però, no ha estat la culpable del canvi d’escenari del primer concert del MiNiMaL que es va celebrar ahir a la tarda a Palafolls. Tot i que la previsió era que Lídia Pujol actués en una fusteria del centre de Palafolls una afectació respiratòria ho va fer impossible i, finalment, l’organització va canviar l’escenari per la sala gran del MiD, on Pujol va oferir el seu espectacle reivindicatiu i de protesta 13 maneres de cantar les 40.\nMarc Ferri, maig 10, 2016


El Consell del Diàleg Social ha fet balanç de les ajudes a persones treballadores, autònomes i empreses, de més de mil milions d’euros acordades al juny – UGT Catalunya\nBy Carles Sánchez Acció sindical Activitat institucional Treballadors/es autònoms/es 19 juliol 2021\nEl Consell de Diàleg Social reunit aquesta tarda ha fet balanç de la línia d’ajuts directes a persones treballadores en situació d’ERTO i fixes discontinus i l’evolució del Pla d’ajuts directes a la solvència empresarial per persones autònomes i empreses del Reial Decret Llei 5/2021, segons els acords del govern amb els agents socials.\nLa Comissió de Seguiment del Consell del Diàleg Social, ha comptat amb representants del Departament d’Empresa i Treball i del d’Economia i Hisenda, les patronals Foment i Pimec, i els sindicats CCOO i UGT.\nS’ha fet balanç de la línia d’ajuts per a persones treballadores en situació d’ERTO i fixes discontinus.\nS’han rebut 104.174 sol·licituds, a prop del 75% de persones que fa més de 90 dies en ERTO cobraran 700 Euros d’ajuda i la resta de menys de 90 dies, 600 Euros. La partida de 60 milions inicials s’ha decidit ampliar a 67 milions d’euros per fer front a totes les sol·licituds. I S’ha demanat al govern agilitat en el seu pagament abans de finals de juliol.\nPer part de UGT i CCOO hem reclamat al govern, que donada la situació d’empitjorament de les dades de pobresa laboral i la situació de la pandèmia COVID-19, s’han de planificar noves ajudes pel setembre per compensar la pèrdua salarial de les persones que no podran recuperar la seva activitat i continuïn en situació d’ERTOs.\nEs urgent tenir uns nous pressupostos de la Generalitat que puguin incrementar les partides socials, respecte del prorrogats d’aquest any, per fer front a les necessitats de la ciutadania en situació de més vulnerabilitat, aturats de llarga durada, llars sense ingressos i més pressupost per la Renda Garantida de Ciutadania, entre d’altres.\nS’ha aprovat avui obrir una segona inscripció a les ajudes a la solvència de persones autònomes i empreses en base al Reial Decret Llei 5/2021, que inclourà a tots els sectors d’activitat.\nA la primera inscripció, 27.907 treballadors autònoms i petites empreses de menys de 10 treballadors i treballadores i 3.310 empreses de més de 10 treballadors han demanat l’ajut a la solvència empresarial. Es va adreçar inicialment a un total de 191 sectors d’activitat, 96 més que els previstos per l’Estat i ha suposat un import estimat de 530 milions d’euros, un 53% dels 993 milions d’euros amb que està dotat el pla d’ajuts. Amb l’ampliació a tots els sectors d’activitat es preveu esgotar la partida pressupostaria estatal destinada a satisfer el deute i els pagaments a proveïdors i altres creditors, així com els costos fixos pendents de pagament.\najudesautònomsConsell de Diàleg SocialCTACERTO\nLa direcció de Nissan i el comitè d’empresa arriben a un acord en l’ERTO presentat pel Covid-19\nEl comitè d’empresa de Nissan ha arribat a un acord amb la direcció de la multinacional sobre l’ERTO presentat per…\nLa UGT de Catalunya hem elaborat un seguit de documentació, elaborada en format de preguntes i respostes, per facilitar la…\nCTAC-UGT aconsegueix que el govern redueixi en un 5% els mòduls dels autònoms\nAquesta decisió beneficia gairebé un milió de declarants per activitats econòmiques A través del Ministeri d’Hisenda, el Govern ha reconegut els…\nSignat l’acord d’expedient de regulació temporal d’ocupació (ERTO) a Closures Solutions Internacional (Alt Penedès)\nAquest matí s’ha signat l’acord de l’expedient de regulació temporal d’ocupació (ERTO) presentat per l’empresa Closures Solutions Internacional, de Sant…\nEl col·lectiu de treballadors autònoms ha crescut en 8.284 nous actius durant l’any 2014 a Catalunya\nUn cop conegudes les dades del mes de desembre, des de la Confederació de Treballadors Autònoms de Catalunya (CTAC –…